Document ID: 31995R2147

Uredba Komisije (ES) št. 2147/95
z dne 8. septembra 1995
o spremembi Uredbe (ES) št. 1162/95 o posebnih podrobnih pravilih za uporabo sistema uvoznih in izvoznih dovoljenj za žita in riž
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1863/95 [2], in zlasti členov 9(2), 12(4) in 13(11) Uredbe,
ker so v Uredbi Komisije (ES) št. 1162/95 [3], kakor je bila nazadnje spremenjena z Uredbo (ES) št. 1861/95 [4], določena posebna podrobna pravila za uporabo sistema uvoznih in izvoznih dovoljenj za žita in riž; ker navedena uredba zaradi napake ne prikazuje večletnega stanja glede roka veljavnosti izvoznih dovoljenj za slad, kjer velja, da če izvajalec za to posebej ne zaprosi, dovoljenja veljajo tekoči mesec in še štiri mesece; ker je to napako treba popraviti;
ker je seznam proizvodov, za katere velja obdobje za obravnavo iz člena 7(3) nepopoln, saj je izpuščen proizvod, ki spada pod oznako KN 11022090; ker je treba seznamu dodati ustrezni proizvod;
ker je treba ustrezno spremeniti Uredbo (ES) št. 1162/95;
ker so ukrepi, določeni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Uredba (ES) št. 1162/95 se spremeni:
1. V členu 7:
(a) se odstavek 2 nadomesti z naslednjim:
"2. Ne glede na odstavek 1 so izvozna dovoljenja za proizvode, ki spadajo pod oznako KN 11071019, 11071099 in 11072000, na zahtevo izvajalca veljavna od datuma izdaje skladno s členom 21(1) Uredbe (EGS) št. 3719/88 do:
- 30. septembra tekočega koledarskega leta, če so izdana med 1. januarjem in 30. aprilom,
- konca 11. meseca po mesecu izdaje, če so izdana med 1. julijem in 31. oktobrom,
- do 30. septembra naslednjega koledarskega leta, če so izdana med 1. novembrom in 31. decembrom.
V navedenih primerih pravice, ki izhajajo iz dovoljenj iz tega odstavka, niso prenosljive, ne glede na določbe člena 9 Uredbe (EGS) št. 3719/88.";
(b) se odstavek 3 nadomesti z naslednjim:
"3. Izvozna dovoljenja za proizvode, navedene v členu 1(1)(a), (b) in (c) Uredbe (EGS) št. 1766/92 in v členu 1 Uredbe (EGS) št. 1418/76, ter za proizvode, ki spadajo pod oznake KN 11022010, 11022090, 11031310, 11031390, 11032920, 11042150, 11042299, 11042310, 11081100, 11081200, 11081300, 11090000, 17023051, 17023091, 17023099, 17024090, 17029050, 17029079, 21069055, 23091011, 23091013, 23091031, 23091033, 23091051, 23091053, 23099031, 23099033, 23099041, 23099043, 23099051 in 23099053, ki so navedeni v Uredbi (EGS) št. 1766/92, se izdajo tretji delovni dan po vložitvi zahtevkov, če med tem niso bili sprejeti kaki posebni ukrepi.
Komisija lahko odloči, da zahtevkom ne bo ugodila.
Prvi pododstavek se ne uporablja za dovoljenja, izdana na podlagi javnega razpisa."
2. V členu 10 se točka (a) nadomesti z naslednjo:
"(a) 1 ECU na tono pri izvoznih dovoljenjih, za katera se ne uporablja četrta alinea člena 10(4) Uredbe (EGS) št. 1766/92, ali za proizvode, za katere velja Uredba (EGS) št. 1418/76, in 5 ECU na tono pri izvoznih dovoljenjih brez nadomestila;".
3. Del A Priloge II Uredbe (ES) št. 1162/95 se nadomesti s Prilogo te uredbe.
Člen 2
Ta uredba začne veljati tretji dan po objavi v Uradnem listu Evropskih skupnosti.
Vendar pa se člen 1(1)(a) uporablja od 1. julija 1995.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. septembra 1995

Labels: 3
17